Gachot Jordanin ratissa tallin ensimmäisessä osakilpailussa Yhdysvaltain GP:ssä kaudella 1991.
Gachot Pacificin ratissa Britannian GP:ssä kaudella 1995.
**Bertrand Gachot** (s. 23. joulukuuta 1962 Luxemburg, Luxemburg, Luxemburg) on entinen ranskalainen kilpa-autoilija. Gachot ajoi urallaan Belgian lisenssillä, joten joissakin tilastoissa hänen kansallisuudekseen on merkitty belgialainen. Gachot'lla ei mielestään ollut yhtä kansallisuutta, vaan hän piti itseään eurooppalaisena. Siitä syystä hänellä oli esimerkiksi Euroopan unionin lippu kypärän maalauksessa. Lippua voi osaltaan selittää myös se, että Gachot'n isä oli Euroopan komission virkamies.*lähde?*

Gachot aloitti kartingin 15-vuotiaana. Hän voitti vuonna 1986 Britannian Formula Fordien mestaruuden. Vuonna 1987 hän aloitti kilpailemisen Britannian Formula 3 -sarjassa West Surrey Racing -tallissa. Gachot sijoittui pisteissä toiseksi. Vuonna 1988 hän vaihtoi Formula 3000 -sarjaan. Kaudeksi 1989 hän pääsi kilpailemaan Formula 1 -sarjaan Onyx-tallissa. Vuonna 1990 hän vaihtoi Subarun koneilla varustettujen autojen Coloni-talliin.*lähde?*

Gachot vaihtoi vuodeksi 1991 Jordanille ja auttoi tallin viidennelle sijalle. Ruiskutettuaan kyynelkaasua lontoolaisen taksikuskin päälle Gachot sai kuitenkin kesken kauden puolentoista vuoden vankeustuomion, josta hän istui tosin vain kaksi kuukautta. Hänet korvasi Jordanilla saksalainen Michael Schumacher. Gachot'n vapauduttua vankilasta Jordan ei enää kuitenkaan ollut halukas antamaan hänelle kilpakuljettajan paikkaa kahteen viimeiseen kilpailuun. Hän sai viimeiseen kilpailuun paikan Larrousse-tallista, jossa hän vietti sitten koko kauden 1992.*lähde?*

Kaudet 1994–1995 ykkösissä Gachot ajoi Pacific-tallissa ilman sen suurempaa menestystä, sillä hän jäi molempina vuosina ilman pisteitä. Gachot oli mukana Pacific-tallissa myös omistajana. Osittain siksi hän antoikin kaudella 1995 tallin rahavaikeuksien vuoksi paikkansa varakkaammille kuljettajille.*lähde?*

Kilpailu-uransa jälkeen Gachot siirtyi liike-elämään. Hän toimii johtotehtävissä Hype-energiajuomia valmistavassa ja jakelevassa yrityksessä. HYPE on ollut mukana sponsorina esimerkiksi CART-, Formula 1- ja NASCAR-sarjoissa. F1-sarjassa HYPE on sponsoroinut Arrows-, Benetton- ja Williams-talleja sekä kuljettajista Nico Hülkenbergiä ja Sergio Péreziä.

Formula 1 -tulokset
-------------------

(*Kursivoitu* kilpailu tarkoittaa nopeinta kierrosta)

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1989 | Onyx | BRADNPQ | SMRDNPQ | MONDNPQ | MEXDNPQ | USADNPQ | CANDNPQ | FRA13† | GBR12 | GERDNQ | HUNKesk. | BELKesk. | ITAKesk. | POR  | ESP  |  |  |  | 0 | 32. |
| Rial |  |  |  |  |  |  |  |  |  |  |  |  |  |  | JPNDNQ | AUSDNQ |  |
| 1990 | Coloni | USADNPQ | BRADNPQ | SMRDNPQ | MONDNPQ | CANDNPQ | MEXDNPQ | FRADNPQ | GBRDNPQ | GERDNPQ | HUNDNPQ | BELDNQ | ITADNQ | PORDNQ | ESPDNQ | JPNDNQ | AUSDNQ |  | 0 | 36. |
| 1991 | Jordan | USA10 | BRA13 | SMRKesk. | MON8 | CAN5 | MEXKesk. | FRAKesk. | GBR6 | GER6 | *HUN*9 | BEL  | ITA  | POR  | ESP  | JPN  |  |  | 4 | 13. |
| Larrousse |  |  |  |  |  |  |  |  |  |  |  |  |  |  |  | AUSDNQ |  |
| 1992 | Larrousse | RSAKesk. | MEX11 | BRAKesk. | ESPKesk. | SMRKesk. | MON6 | CANDSQ | FRAKesk. | GBRKesk. | GER14 | HUNKesk. | BEL18 | ITAKesk. | PORKesk. | JPNKesk. | AUSKesk. |  | 1 | 19. |
| 1994 | Pacific | BRAKesk. | PACDNQ | SMR Kesk. | MONKesk. | ESPKesk. | CANKesk. | FRADNQ | GBRDNQ | GERDNQ | HUNDNQ | BELDNQ | ITADNQ | PORDNQ | EURDNQ | JPNDNQ | AUSDNQ |  | 0 | 38. |
| 1995 | Pacific | BRAKesk. | ARGKesk. | SMRKesk. | ESPKesk. | MONKesk. | CANKesk. | FRAKesk. | GBR12 | GER  | HUN  | BEL  | ITA  | POR  | EUR  | PACKesk. | JPNKesk. | AUS8 | 0 | 26. |

Lähteet
-------

1. ↑ . Tieto on haettu Wikidatasta.
2. ↑  Drivers: Bertrand Gachot *Encyclopedia*. GrandPrix.com. Viitattu 9.6.2008. (englanniksi)
3. ↑  Bertrand Gachot *Interview*.  1.10.1991. GrandPrix.com.  Arkistoitu 24.4.2009. Viitattu 9.6.2008. (englanniksi)
4. ↑   (Arkistoitu – Internet Archive)
5. 1 2 3  Bertrand Gachot - Former F1 Driver 1989-1995. CEO of HYPE Energy Drinks *Since 1994*. HYPE Energy. Viitattu 29.8.2016. (englanniksi)
6. ↑   (Arkistoitu – Internet Archive)
7. ↑  Hype Energy Drinks Powers Villeneuv's Homecoming HYPE.  Arkistoitu 6.9.2009. Viitattu 5.5.2009. (englanniksi)
8. ↑  Hype (Sponsor) ChicaneF1.com. Viitattu 30.8.2016. (englanniksi)
9. ↑  Hype Energy Drinks (Sponsor) ChicaneF1.com. Viitattu 30.8.2016. (englanniksi)